חוק לעידוד סילוקם של בנינים בעלי חזות מוזנחת

{{ח:התחלה}}
{{ח:כותרת|חוק לעידוד סילוקם של בנינים בעלי חזות מוזנחת, התשנ״ב–1992}}

{{ח:פתיח-התחלה}}
{{ח:מאגר|2000784}} {{ח:תיבה|ס״ח תשנ״ב, 62|חוק לעידוד סילוקם של בנינים בעלי חזות מוזנחת|https://fs.knesset.gov.il/12/law/12_lsr_210721.pdf}}.
{{ח:סוגר}}
{{ח:מפריד}}

{{ח:סעיף|1|הגדרות ופרשנות}}
{{ח:תת|(א)}} בחוק זה –
{{ח:תת|סוג=הגדרה}} ”חוק הגנת הדייר“ – {{ח:חיצוני|חוק הגנת הדייר|חוק הגנת הדייר [נוסח משולב], התשל״ב–1972}};
{{ח:תת|סוג=הגדרה}} ”חוק התכנון והבניה“ – {{ח:חיצוני|חוק התכנון והבניה|חוק התכנון והבניה, התשכ״ה–1965}}.
{{ח:תת|(ב)}} לשאר המונחים בחוק זה תהיה המשמעות שיש להם {{ח:חיצוני|חוק מס רכוש וקרן פיצויים|בחוק מס רכוש וקרן פיצויים, התשכ״א–1961}}.

{{ח:סעיף|2|הכרזה על בנין כבעל חזות מוזנחת}}
{{ח:ת}} ועדה בראשות ראש הרשות המקומית או נציגו, ואשר חבריה הם נציג ציבור שימנה שר הפנים ופקיד מס רכוש שימנה המנהל, רשאית להכריז על בנין כבנין בעל חזות מוזנחת.

{{ח:סעיף|3|דייר מוגן}}
{{ח:תת|(א)}} התגורר בבנין שיש כוונה להכריז עליו כבנין בעל חזות מוזנחת, דייר מוגן כמשמעותו {{ח:חיצוני|חוק הגנת הדייר|בחוק הגנת הדייר}}, תמסור הועדה כאמור {{ח:פנימי|סעיף 2|בסעיף 2}}, על חשבון בעל הבנין לכל דייר כאמור (להלן – דייר), הודעה על כוונת ההכרזה, ותיתן לו הזדמנות להופיע בפניה ולטעון טענותיו נגד ההכרזה המבוקשת.
{{ח:תת|(ב)}} ההודעה תישלח בדואר רשום לכל דייר ויראו אותה כהודעה שנמסרה לידי הדייר בתום 72 שעות ממועד המשלוח.
{{ח:תת|(ג)}} כמו כן תוצג ההודעה במקום בולט בבנין המיועד להכרזה, למשך 72 שעות לפחות.
{{ח:תת|(ד)}} נשלחה ההודעה כאמור בסעיף קטן (ב) והוצגה כאמור בסעיף קטן (ג), לא תישמע הטענה כי ההודעה לא הגיעה לידיעתו של דייר פלוני.

{{ח:סעיף|4|פטור ממס רכוש}}
{{ח:ת}} נהרס בנין בעל חזות מוזנחת, יהיה בעל הקרקע פטור מתשלום מס רכוש עליה בשנת המס שבה נהרס הבנין ובארבע שנות המס שלאחריה.

{{ח:סעיף|5|סייג}}
{{ח:ת}} חוק זה לא יחול על –
{{ח:תת|(1)}} קרקע שביום תחילתו של חוק זה לא היה עליה בנין;
{{ח:תת|(2)}} בנין שמיום השלמת בנייתו לא חלפו עשר שנים; לענין זה יראו את יום השלמת הבניה בבנין שניתנה לגביו תעודת גמר הבניה על פי חוק התכנון והבניה, כיום שבו נחתמה תעודת הגמר;
{{ח:תת|(3)}} בנין שהיה מתחייב במס כקרקע גם אילולא היה נהרס;
{{ח:תת|(4)}} אותו חלק קרקע שהיה מתחייב במס גם אילולא נהרס הבנין;
{{ח:תת|(5)}} אתר שיועד לשימור, כמשמעותו {{ח:חיצוני|חוק התכנון והבניה#תוספת 4|בתוספת הרביעית לחוק התכנון והבניה}}, או שועדה לשימור אתרים כללה אותו ברשימת אתרים לשימור לפי {{ח:חיצוני|חוק התכנון והבניה#תוספת 4 פרט 12|סעיף 12 לתוספת הרביעית לחוק האמור}}, או שועדה מקומית החליטה לכלול אותו בתכנית לשימור, בהחלטה לפי {{ח:חיצוני|חוק התכנון והבניה#סעיף 77|סעיף 77 לחוק האמור}};
{{ח:תת|(6)}} עתיקה ואתר עתיקות – כהגדרתם {{ח:חיצוני|חוק העתיקות|בחוק העתיקות, התשל״ח–1978}}.

{{ח:סעיף|6|שמירת דינים}}
{{ח:ת}} חוק זה בא להוסיף על הוראות כל דין ולא לגרוע מהן, ואין בהוראותיו כדי לפגוע בזכות כלשהי המוקנית לדייר על פי {{ח:חיצוני|חוק הגנת הדייר|חוק הגנת הדייר}} או בהוראה מהוראות {{ח:חיצוני|חוק התכנון והבניה|חוק התכנון והבניה}}.

{{ח:סעיף|7|ביצוע ותקנות}}
{{ח:תת|(א)}} שר הפנים ממונה על ביצוע חוק זה והוא רשאי, בכפוף להוראות סעיף קטן (ב), להתקין תקנות לביצועו.
{{ח:תת|(ב)}} שר האוצר רשאי להתקין תקנות ולקבוע את הטפסים הנדרשים, לביצוע {{ח:פנימי|סעיף 4|סעיפים 4}} {{ח:פנימי|סעיף 5|ו־5(3) ו־(4)}}.

{{ח:סעיף|8|תחילה}}
{{ח:ת}} תחילתו של חוק זה מתחילת שנת המס 1992.

{{ח:חתימות|נתקבל בכנסת ביום ט״ז בשבט התשנ״ב (21 בינואר 1992)}}
* '''יצחק שמיר'''
ראש הממשלה
* '''אריה דרעי'''
שר הפנים
* '''חיים הרצוג'''
נשיא המדינה
* '''דב שילנסקי'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]